
APSTIPRINĀTS
2026.gada 19.augusta
              Iepirkumu komisijas sēdē 
 (Protokols Nr.6)

[bookmark: _Hlk88827442]Šis dokuments ir neatņemama iepirkuma “Dienas aprūpes centra izbūve, esošo ēku nojaukšana Ainažu ielā 34B, Saulkrastos”, iepirkuma identifikācijas Nr. SNP 2026/30 (turpmāk - Iepirkums) nolikuma sastāvdaļa un jāņem vērā un attiecas uz visiem pretendentiem, kuri iesniedz piedāvājumu:

	Pretendenta jautājums:
	Pasūtītāja atbilde:

	Iepazīstoties ar iepirkuma ATKLĀTA KONKURSA “Dienas aprūpes centra izbūve, esošo ēku nojaukšana Ainažu ielā 34B, Saulkrastos” NOLIKUMS, identifikācijas Nr. SNP 2026/30, nolikumu, lūdzam Pasūtītāju izvērtēt iespēju pārskatīt un samazināt pretendentiem noteiktās kvalifikācijas prasības attiecībā uz pretendenta un atbildīgā būvdarbu vadītāja iepriekšējo pieredzi, nosakot prasību par vismaz divu publisku ēku projektu izpildi, katrā no tiem paredzot būvdarbu apjomu vismaz 1 000 000 EUR apmērā.
Uzskatām, ka prasība vienlaikus nodrošināt gan vidējo gada apgrozījumu vismaz 1 000 000 EUR apmērā, gan pierādīt divu publisku ēku projektu pieredzi, kur katra projekta būvdarbu summa ir vismaz 1 000 000 EUR, var būtiski sašaurināt potenciālo pretendentu loku.
Tāpat lūdzam izvērtēt, vai nepieciešams noteikt tieši divu projektu pieredzi ar būvdarbu vērtību  vismaz 1 000 000 EUR katram projektam. Pretendenta tehniskās un profesionālās spējas, mūsu ieskatā, varētu tikt objektīvi novērtētas arī ar elastīgākiem kritērijiem, piemēram, atzīstot vienu līdzvērtīga apjoma un sarežģītības objektu vai vairākus objektus ar atbilstošu kopējo realizēto objektu finanšu apjomu.
Ņemot vērā iepriekš minēto un lai paplašinātu potenciālo pretendentu loku un veicinātu efektīvu konkurenci, lūdzam Pasūtītāju apsvērt iespēju grozīt kvalifikācijas prasības, samazinot viena references objekta minimālo būvdarbu vērtību no 1 000 000 EUR uz 500 000 EUR, kas kopsummā veidotu veikto būvdarbu līgumu apjomu 1 000 000 EUR.

Šāda kvalifikācijas prasību pārskatīšana, mūsu ieskatā, nemazinātu Pasūtītāja iespēju pārliecināties par pretendenta profesionālajām, tehniskajām un finansiālajām spējām, bet vienlaikus paplašinātu kvalificētu pretendentu loku, veicinātu konkurenci un potenciāli ļautu Pasūtītājam saņemt lielāku skaitu konkurētspējīgu un ekonomiski izdevīgu piedāvājumu.
Ņemot vērā minēto, lūdzam Pasūtītāju pārskatīt iepirkuma nolikumā noteiktās kvalifikācijas prasības un veikt attiecīgus grozījumus, samazinot minimālā apgrozījuma un iepriekšējās pieredzes prasības vai paredzot alternatīvus veidus, kā pretendents var apliecināt savu spēju kvalitatīvi izpildīt iepirkuma līgumu.

Ja Pasūtītājs tomēr uzskata, ka minētās kvalifikācijas prasības ir saglabājamas esošajā apjomā, lūdzam sniegt pamatojumu, kādēļ konkrētā iepirkuma līguma izpildei ir objektīvi nepieciešams:
1. pieredze tieši vismaz divās publiskās ēkās;
1. katra references projekta būvdarbu vērtība vismaz 1 000 000 EUR apmērā;
un kā minētās prasības ir samērīgas ar konkrētā iepirkuma priekšmetu, paredzamo līgumcenu, darbu sarežģītību un līguma izpildes riskiem.
Pateicamies par jautājuma izvērtēšanu un lūdzam veikt attiecīgus grozījumus iepirkuma dokumentācijā, tādējādi nodrošinot plašākas konkurences iespējas un vienlaikus saglabājot Pasūtītājam nepieciešamo pretendentu kvalifikācijas līmeni.

Publisko iepirkumu likuma 2. pantā noteikts, ka viens no likuma mērķiem ir nodrošināt piegādātāju brīvu konkurenci, kā arī vienlīdzīgu un taisnīgu attieksmi pret tiem. Attiecīgi kvalifikācijas prasībām būtu jānodrošina Pasūtītājam nepieciešamā pārliecība par pretendenta spēju izpildīt līgumu, vienlaikus nepamatoti neierobežojot tādu tirgus dalībnieku dalību, kuriem ir pietiekama profesionālā, tehniskā un finansiālā kapacitāte konkrētā līguma izpildei.
Arī Iepirkumu uzraudzības birojs savos skaidrojumos par kvalifikācijas prasību definēšanu norāda, ka prasību apjoms un pieprasītais minimālais spēju līmenis konkrētā iepirkuma līguma izpildei ir nosakāms samērīgi iepirkuma līguma priekšmetam.
Tādējādi no dalības iepirkumā var tikt izslēgti uzņēmumi, kuriem ir nepieciešamā profesionālā kompetence un pieredze līdzvērtīgu vai tehniski salīdzināmu projektu realizācijā, taču to iepriekš realizēto objektu finansiālais apjoms neatbilst tieši nolikumā noteiktajiem kritērijiem.

	Pasūtītāja ieskatā pretendentu kvalifikācijas prasības noteiktas samērīgi Iepirkuma priekšmetam un atbilst gan Publisko iepirkumu likumam, gan Iepirkumu uzraudzības biroja vadlīnijām. 
Noteiktais vidējais gada apgrozījums ir mazāks par Iepirkuma priekšmeta paredzamo līgumcenu un uzskatāms par samērīgu.
Pieredzes prasība par divu pēc rakstura līdzvērtīgu, bet summas ziņā mazāku objektu realizāciju iepriekšējo piecu gadu (faktiski vairāk nekā piecu ar pusi gadu) laikā uzskatāma par pilnībā samērīgu Iepirkuma priekšmetam un nepamatoti neierobežo tirgus dalībniekus. Bez tam Publisko iepirkumu likums paredz plašas iespējas balstīties uz citu personu iespējām, veidot personu apvienības tādejādi izpildot Iepirkuma kvalifikācijas prasības.
Dienas aprūpes centrs ir publiska ēka ar veselības aprūpes specializāciju un pieredze, piemēram, noliktavu vai angāru būvniecībā neliecina par pretendenta spēju kvalitatīvi nodrošināt šāda tipa ēkas būvniecību.
Noteiktā references vērtība nesasniedz 80% no Iepirkuma paredzamās līgumcenas, kas uzskatāma par samērīgu.
Kopumā Iepirkuma kvalifikācijas prasībās pilnībā atbilst nozares vadlīnijām:
https://www.iub.gov.lv/lv/media/5135/download?attachment 




